
ŠAKIŲ RAJONO SAVIVALDYBĖS ADMINISTRACIJOS
PLOKŠČIŲ SENIŪNIJA


2026-ŲJŲ METŲ VEIKLOS PLANAS

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

PLOKŠČIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	
PLOKŠČIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIAI UŽDAVINIAI

Atsižvelgiant į Šakių rajono savivaldybės prioritetines kryptis, Plokščių seniūnijos iškelti uždaviniai yra:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams; 
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.

Šakių rajono savivaldybės 2025–2035 metų strateginiame plėtros plane numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Šakių rajono savivaldybės 2026–2028 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano  uždavinių pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. 

2026 M. STRATEGINIUS UŽDAVINUS ĮGYVENDINANČIOS PROGRAMOS 

Šakių rajono savivaldybės administracijos Plokščių seniūnija, vykdydama savo veiklą, prisidės prie Šakių rajono savivaldybės strateginio 2026–2028 metų veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (kodas 001);
2. Sveikatos stiprinimo ir socialinės integracijos didinimo programa (kodas 003);
3. Valdymo programa (kodas 004).
VEIKLOS APŽVALGA PAGAL SENIŪNIJOS METINĮ VEIKLOS PLANĄ

2026 m. Plokščių seniūnijos numatytos ir vykdomos funkcijos vadovaujantis patvirtintu seniūnijos 2026 metų veiklos planu įgyvendinama:
Plokščių seniūnijos pagrindinis tikslas 2026 m. – gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Plokščių seniūnijos 2026 metų strateginio veiklos plano programoje iškeltą uždavinį, vykdant savarankiškas ir deleguotas funkcijas, seniūnijos gyventojai bus aptarnaujami laiku ir kokybiškai, jiems bus suteikta reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, įstatymų nustatyta tvarka atliekami notariniai veiksmai, organizuojamos gyventojų ir bendruomenių sueigos, vykdoma kultūros – istorijos paminklų priežiūra, gerinama vietinės reikšmės kelių būkle. Seniūnijoje įgyvendinta DVS sistema ir visi dokumentai registruojami ir siunčiami naudojantis DVS sistema. Siekiama efektyviai išnaudoti visus esamus rezervus nedarbui mažinti. Nustatyta tvarka seniūnija teiks valstybės ir savivaldybės institucijoms statistines žinias ir ataskaitas, atliks kitas tarybos sprendimu, mero potvarkiu ar administracijos direktoriaus įsakymu deleguotas funkcijas. Bus kuriama saugi ir švari aplinka bendruomenės nariams ir seniūnijos svečiams.
Seniūnijoje 2026 m. sausio 1 d. duomenimis gyveno 696 gyventojai ir 28 įrašyti į GVN apskaitą.
Šakių rajono savivaldybės tarybos 2009 m. spalio 29 d. sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Plokščių seniūnijoje patvirtintos trys seniūnaitijos: Plokščių, Voniškių, Kubilių.
DUOMENYS APIE SENIŪNIJĄ

	1.
	Seniūnijos plotas
	ha
	9766,5

	2.
	Bendras kelių ir gatvių ilgis
	km
	78

	3.
	Gatvių skaičius
	sk.
	19

	4.
	Valomų gatvių ir šaligatvių plotas 
	km
	16,8

	5.
	Tvarkomų kapinių skaičius
	sk.
	3

	6.
	Kapinių teritorijų plotas
	ha
	3,47

	7.
	Seniūnijos prižiūrimų želdinių plotas
	ha
	49,8

	8.
	Socialiai remtinų asmenų skaičius
	vnt.
	74

	9.
	Aptarnaujamų šviestuvų skaičius
	      sk.
	169

	10.
	Apšviečiamos gatvės
	val.
	1092

	11.
	Lankytinų vietų seniūnijoje skaičius
	vnt.
	9






PLANUOJAMI PLOKŠČIŲ SENIŪNIJOS 2026 METŲ VEIKLOS PLANO REZULTATAI

Įgyvendinant Plokščių seniūnijos 2026 metų veiklos planą bus siekiama prisidėti prie Šakių rajono savivaldybės 2025–2035 metų strateginiame plėtros plane numatytų uždavinių įgyvendinimo:
-Skatinti ekonominę plėtrą ir užtikrinti teritorijų vystymą;
-Didinti švietimo ir kultūros paslaugų prieinamumą ir kokybę;
-Didinti socialinę gerovę;
-Stiprinti vietos savivaldą.





Plokščių seniūnija įgyvendina:
Šakių rajono savivaldybės strateginio 2026–2028 metų veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą“ priemonę Kelių ir gatvių kokybės užtikrinimas“. Įgyvendinant šią priemonę bus greideriu lyginami, žvyruojami seniūnijos keliai, planuojama prižiūrėti apie 78 kilometrus seniūnijai priskirtų kelių ir gatvių. Sniego valymas nuo seniūnijos teritorijoje esančių kelių ir gyvenviečių gatvių bus atliekamas pagal poreikį. Bus vykdomas kelio duobių remontas, tam skirta 562 m3 žvyro.
Šakių rajono savivaldybės strateginio 2026–2028 metų veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkotvarkos ir atliekų tvarkymo sistemos gerinimas“.
Įgyvendinant 2026 m. šias priemones bus vykdomas intensyvus Plokščių miestelio gatvių, piliakalnių, pakelių, takų tvarkymas, pjaunama žolė, genėjami medžiai, planuojama pagerinti apšvietimą seniūnijos teritorijoje, įsigyjant naujus, ekonomiškesnius LED šviestuvus, atnaujinant gatvių apšvietimo prietaisų (laikrodžių) valdymą. Seniūnijos teritorijoje bus atliekami šaligatvių, gatvių priežiūros ir valymo darbai, želdinių plotai prižiūrimi ir tvarkomi pagal poreikį. Bus organizuojama saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Mokamas darbo užmokestis ir socialinis draudimas aplinkos priežiūros darbuotojams.
Šakių rajono savivaldybės strateginio 2026–2028 metų veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas ir priemonę „Užtikrinti finansinės pagalbos teikimą Plokščių seniūnijos gyventojams (išmokos mokėjimams ir kt.)“. Visuomenei naudingai veiklai atlikti bus pasitelkiami seniūnijos gyventojai, kurie atliks įvairius aplinkos priežiūros darbus. Bus tinkamai organizuojamas vienkartinių pašalpų skyrimas, administruojama seniūnijos socialinių būstų nuoma, prižiūrimos ir administruojamos tarnybinės gyvenamosios patalpos ir negyvenamos patalpos.
Šakių rajono savivaldybės strateginio 2026–2028 metų veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės deintegracijos ir skurdo prielaidas ir priemonę „Savivaldybės gyventojų užimtumo skatinimas“. Įgyvendinant šią priemonę bus vykdoma Plokščių seniūnijos gatvių, pakelių, takų tvarkymas, šaligatvių ir vietinės reikšmės kelių pakraščių priežiūra, pjaunama žolės, genimi  medžiai, prižiūrimi želdiniai. Planuojama įdarbinti pagal užimtumo didinimo programą 1 žmogų, aprūpinant jį būtinomis darbo priemonėmis.	
Šakių rajono savivaldybės strateginio 2026–2028 metų veiklos plano programos Kodas 004 „Valdymo programa“ seniūnijos uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“ – bus planuojamos seniūnijos išlaidos transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui.
Šakių rajono savivaldybės strateginio 2026–2028 metų veiklos plano programos Kodas 004 „Valdymo programa“ seniūnijos uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas“ – bus dirbama su gyvenamosios vietos deklaravimo sistema (MGVDIS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema), NTRDB (Nekilnojamojo turto registrų duomenų baze). Bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduodami laidojimo leidimai. Išduodamos rekomendacijos gauti leidimą saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat bus vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita.

Seniūnijos darbuotojai kartu su seniūnijos teritorijos gyvenamųjų vietovių atstovais-seniūnaičiais, bendruomenių pirmininkais aktyviai dalyvaus savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant 2026 metų planą bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos veiklos ataskaitoje administracijos direktoriui. 

Seniūnijos funkcijos 2026 m:
· neviršydama savo įgaliojimų, seniūnijos teritorijoje organizuos ir kontroliuos savivaldybės institucijų sprendimų įgyvendinimą arba pati juos įgyvendins;
· prireikus įvertins atskirų šeimų (asmenų) gyvenimo sąlygas bei poreikius ir pateiks savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvaus organizuojant civilinę saugą;
· dalyvaus rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvaus rengiant gyventojų apklausas;
· dalyvaus kuriant ir įgyvendinant informacinės visuomenės plėtros programas;
· organizuos viešuosius, užimtumo didinimo ir visuomenei naudingus darbus;
· organizuos ir (arba) kontroliuos savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuos socialinės paramos teikimą ir pašalpų mokėjimą;
· tvarkys priskirtus registrus ir nustatyta tvarka teiks duomenis;
·  tvarkys gyvenamosios vietos deklaravimo duomenų ir gyvenamosios vietos neturinčių
asmenų apskaitą, išduos seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· išduos leidimus laidoti;
· užtikrins tinkamą seniūnijos dokumentų tvarkymą, naudojimą ir saugojimą;
· organizuos seniūnijoje esančio turto inventorizaciją;
· organizuos ilgalaikio ir trumpalaikio turto efektyvų valdymą ir naudojimą;
· dalyvaus įgyvendinant kultūrinių renginių, kuriuos rengia kultūros įstaigos, projektus;
· vykdys rajono savivaldybei nuosavybės teise priklausančių gyvenamųjų patalpų administravimą;
· atliks kitas Lietuvos Respublikos vietos savivaldos įstatymo ar savivaldybės tarybos sprendimu nustatytas funkcijas.
Įgyvendinant Plokščių seniūnijos 2026 metų veiklos plane iškeltus uždavinius, vykdys savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai, jiems bus suteikiama reikalinga informacija, išduodamos pažymos, teikiama reikalinga socialinė pagalba, aptarnaujami žemės ūkio subjektai, deklaruojama gyvenamoji vieta ir kitos funkcijos. Kuriama saugi ir švari aplinka bendruomenės nariams.



Seniūnas                                                                                                        Danas Bendoraitis

Ingrida Bendikienė

